《锡山舟中呈同年吕宜中期游龙山惠泉不果》
明代·林廷选

两岸垂杨覆画船，相看况复有同年。眼前山水诗题遍，江上风花酒兴牵。

鸟解人情啭溪树，棹歌渔乐隔汀烟。龙峰笑我尘缨者，何日能閒酌惠泉。

作者简介：（ 1450—1526）明福建长乐人，初姓樊，字舜举。成化十七年进士。授苏州府推官，擢御史。正德中，由大理寺卿迁右都御史，总督两广军务，兼巡抚地方。九年，任南京工部尚书，次年致仕。